S-8466/2020

Mál þetta, sem dómtekið var 3. mars sl., er höfðað með ákæru, útgefinni af lögreglustjóranum á höfuðborgarsvæðinu 22. desember 2020, á hendur P-x-x D-x-x, kt. [...], [...], [...], fyrir eftirtalin umferðar- og fíkniefnalagabrot, meðþví aðhafa:1. Þriðjudaginn 12. maí 2020 ekið bifreiðinni [...] sviptur ökurétti, með 127 km hraða á klukkustund um Djúpveg, við Hrófá, þar sem leyfður hámarkshraði var 90 km á klukkustund.

Telst brot þetta varða við 3. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Mánudaginn 18. maí 2020 ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,99 ‰, kókaín 40 ng/ml og tetrahýdrókannabínól 1,3 ng/ml) vestur Suðurlandsveg í Reykjavík, við Gunnarshólma, þar sem lögregla hafði afskipti af ákærða, og haft í vörslum sínum 1,79 gaf maríhúana, sem lögreglumenn fundu við öryggisleit á ákærða.

Telst brot þetta varða við 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Fimmtudaginn 21. maí 2020 ekið bifreiðinni [...]sviptur ökurétti austur Dalveg í Kópavogi, við Vínbúðina.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 1,79 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Mál þetta var dómtekið 3. mars sl. en það endurupptekið í dag með vísan til 168. gr. laga nr. 88/2008, um meðferð sakamála, en aðstoðarmaður taldi nauðsynlegt að leggja fram rétt sakavottorð. Í ljós kom að fyrirliggjandi sakavottorð tilgreindi ekki nýlegan dóm yfir ákærða frá 11. desember 2020, sem hefur áhrif við ákvörðun refsingar í máli þessu. Lagt var fram sakavottorð, dags. 4. mars 2021, og í kjölfarið var málið dómtekið. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í[...]. Samkvæmt framlögðu sakavottorði, dagsettu 4. mars 2021, á ákærði að baki sakaferil en honum hefur áttasinnum áður verið gerð refsing. Það sem kemur til skoðunar við ákvörðun refsingar er lögreglustjórasátt frá 12. apríl 2012 þar sem ákærða var gerð sekt fyrir ölvunarakstur. Ákærða var aftur gerð sektarrefsing með lögreglustjórasátt 28. ágúst 2012 fyrir m. a. hraðakstur, akstur undir áhrifum áfengis og akstur sviptur ökurétti. Var ákærði sviptur ökurétti í fjögur ár frá þeim degi. Þá var á kærða gert að greiða sekt fyrir vörslur fíkniefna með lögreglustjórasátt 2 8. janúar 2013. Með dómi 26. október 2016 var ákærða gert að sæta fangelsi í 30 daga fyrir akstur undir áhrifum vímuefna og akstur sviptur ökurétti og hann sviptur ökurétti ævilangt. Með dómi 5. júlí 2019 var ákærða gert að sæta fangelsi í 75 daga fyrir sömu saka giftir og ævilöng ökuréttarsvipting áréttuð. Á kærða var með dómi 5. febrúar 2020 gert að sæta fangelsi í fjóra mánuði fyrir ýmis brot en þar á meðal fyrir akstur sviptur ökurétti og akstur undir áhrifum ávana- og fíkniefna. Var ævilöng ökuréttarsvipting aftur áréttuð. Dómurinn var að hluta hegningarauki við eldri dóm frá 5. júlí 2019 en hluti brotanna var ítrekun. Nú síðast var ákærða með dómi 11. desember 2020 gert að sæta fangelsi í þrjá mánuði fyrir akstur sviptur ökurétti.

Brotþ au sem ákærði er nú sakfelldur fyrir í máli þessu voru öll drýgð fyrir uppsögu dóms frá 11. desember 2020. Verður honum því dæmdur hegningarauki vegna þeirra nú, sbr. 78. gr. almennra hegningarlaga nr. 19/1940.

Með vísan til framangreinds verður við það miðað í máli þessu að ákærða sé nú í sjötta sinn gerð refsing fyrir akstur undir áhrifum áfengis- og/eða ávana- og fíkniefna og að teknu tilliti til hegningaraukasjónarmiða, í fimmta sinn gerð refsing fyrir akstur sviptur ökurétti, allt innan ítrekunartíma í skilningi 3. mgr. 71. gr. almennra hegningarlaga nr. 19/1940.

Með hliðsjón af framangreindu, sakarefni málsins, fastmótaðri dómvenju að virtum 77. gr. og 78. gr. almennra hegningarlaga nr. 19/1940 sem og játningar ákærða, þykir refsing ákærða hæfilega ákveðin fangelsi í átta mánuði.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,79 grömm maríhúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 94.240 krónur, að meðtöldum virðisaukaskatti, og 176.608 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-x-x D-x-x, sæti fangelsi í 8 mánuði.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 1,79 grömm af maríhúana.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 94.240 krónur og 176.608 krónur í sakarkostnað.

S-kvk-nf D-kvk-nf J-kvk-nf